sagorsarker/bangla-wikipedia huggingface dataset:
জয় ম্যাংগ্যানো

জয় ম্যাংগ্যানো (; ; জন্ম: ১ ফেব্রুয়ারি ১৯৫৬) একজন মার্কিন উদ্ভাবক ও উদ্যোক্তা, যিনি সেলফ-রিংগিং মিরাকল মপ উদ্ভাবনের জন্য বিখ্যাত। তিনি ইনজিনিয়াস ডিজাইনস এলএলসির প্রধান। ২০১৮ সালের পূর্ব পর্যন্ত মার্কিন টেলিভিশন শপিং চ্যানেল এইচএসএনে তাকে দেখা যেত। ম্যাংগ্যানো পরিষ্কারকরণের যন্ত্রপাতি নির্মাতা ও বিক্রয়ের প্রতিষ্ঠান ক্লিন বসের প্রতিষ্ঠাতা ও প্রধান নির্বাহী কর্মকর্তা।
ম্যাংগ্যানো ২০১৭ সালে তার আত্মজীবনী "ইনভেন্টিং জয়" প্রকাশ করেন। ২০১৫ সালের "জয়" চলচ্চিত্রটি তার জীবনকে কেন্দ্র করে নির্মিত হয়। জেনিফার লরেন্স তার চরিত্রে অভিনয় করে সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
২০২১ সালে তিনি ইউএসএ নেটওয়ার্কে উচ্চাকাঙ্ক্ষী উদ্যোক্তাদের জন্য আমেরিকা'স বিগ ডিল নামক একটি আপাতবাস্তব টেলিভিশন প্রতিযোগিতা অনুষ্ঠানে চালু করেন।
ম্যাংগ্যানো ১৯৫৬ সালে ১লা ফেব্রুয়ারি ব্রুকলিন শহরে জন্মগ্রহণ করেন এবং হান্টিংটনে বেড়ে ওঠেন। তিনি কৈশোরে হান্টিংটনের লং আইল্যান্ডে একটি প্রাণিসম্পদ হাসপাতালে কাজের সময় উদ্ভাবন শুরু করেন। তিনি পোষা প্রাণিদের সুরক্ষিত রাখতে ফ্লুরেসেন্ট ফ্লি কলার তৈরির কথা ভাবেন। এই ধরনের ডিজাইনের একটি পণ্য পরের বছর হার্ট্‌জ মাউন্টেন তৈরি করে। ১৯৭৮ সালে পেস বিশ্ববিদ্যালয় থেকে ব্যবসায় প্রশাসনে স্নাতক সম্পন্ন করার পর তিনি খাদ্য পরিবেশক ও বিমানের রিজার্ভেশন ম্যানেজার থেকে শুরু করে বিভিন্ন ধরনের চাকরি করেন এবং তালাকপ্রাপ্ত মা হয়ে তিন সন্তানকে লালনপালন করেন।
ম্যাংগ্যানো তার উদ্ভাবনের জন্য ৭১টি প্যাটেন্ট ফ্যামিলি ও ১২৬টি ভিন্ন প্যাটেন্ট পাবলিকেশন্সের উদ্ভাবক হিসেবে নাম লিখিয়েছেন।
১৯৯০ সালে সাধারণ মপের ব্যবহারে ক্লান্ত ম্যাংগ্যানো তার প্রথম উদ্ভাবন "মিরাকল মপ" তৈরি করেন। এটি এক ধরনের স্ব-নিঙ্গড়ান প্লাস্টিক মপ, যা ব্যবহারকারী হাত না ভিজিয়েই নিঙ্গড়ানো যায়। নিজের আয় এবং পরিবার ও বন্ধুদের থেকে ধার করে তিনি একটি ছাঁচ তৈরি করেন এবং ১০০০ একক উৎপাদন করেন। এটি ১৯৯১ সালে পেকোনিকে তার পিতার দোকানে প্রথম বিক্রি করা হয়।
লং আইল্যান্ডের ট্রেড শো ও স্থানীয় দোকানে বিক্রির পর তিনি কিউভিসির নিকট ১০০০ একক বিক্রি করেন। প্রথম অল্প কিছু বিক্রি হলেও কিউভিসি ম্যাংগ্যানোকে টেলিভিশনে প্রদর্শনের সম্মতি দিলে তিনি আধা ঘন্টার কম সময়ে ১৮,০০০ মপ বিক্রি করেন। ম্যাংগ্যানো তার ব্যবসায়ের নাম দেন আর্মা প্রডাক্টস এবং পরে এর নাম পরিবর্তন করে রাখেন ইনজিনিয়াস ডিজাইনস। তিনি ১৯৯৯ সালে ইনজিনিয়াস ডিজাইনস ইউএসএ নেটওয়ার্কের কাছে বিক্রি করে দেন। ২০০০ সালের মধ্যে কোম্পানিটি প্রতি বছর ১০ মিলিয়ন মার্কিন ডলার সমমূল্যের মপ বিক্রি করে।
১৯৯৭ সালে ম্যাংগ্যানো আর্নস্ট অ্যান্ড ইয়াং তাকে বর্ষসেরা লং আইল্যান্ডের উদ্যোক্তা হিসেবে স্বীকৃতি দেয়। ২০০৯ সালে ফাস্ট কোম্পানির ব্যবসায়ে ১০০ সেরা সৃজনশীল ব্যক্তি তালিকায় ৭৭তম স্থান অধিকার করেন; এবং ২০১০ সালে তাদের ব্যবসায়ে ১০ সবচেয়ে সৃজনশীল নারী তালিকায় তালিকাভুক্ত হন।
জেনিফার লরেন্স ২০১৫ সালে ডেভিড ও. রাসেলের "জয়" চলচ্চিত্রে ম্যাংগ্যানোর জীবনের উপর ভিত্তি করে একটি চরিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ম্যাংগ্যানো এতে নির্বাহী পরিচালক হিসেবে দায়িত্ব পালন করেন।
১৯৭৮ সালে পেস বিশ্ববিদ্যালয় থেকে স্নাতক সম্পন্ন করার কিছুদিন পর তিনি টনি মিরেনকে বিয়ে করেন। ১৯৮৯ সালে তাদের বিবাহবিচ্ছেদ ঘটে। তার তিন সন্তান - ক্রিস্টি, রবার্ট ও জ্যাকলিন মিরেন।
ক্রিকেট অল-স্টার্স

ক্রিকেট অল-স্টার্স বা ক্রিকেট অল-স্টার্স সিরিজ হল একটি প্রদর্শনী টি২০ ক্রিকেট সিরিজ যাতে বিশ্বের সেরা সেরা অবসরপ্রাপ্ত ক্রিকেটাররা অংশগ্রহণ করেছিলেন। ২০১৫ সালে মার্কিন যুক্তরাষ্ট্রে এটি অনুষ্ঠিত হয়েছিল। ভারতের শচীন তেন্ডুলকর ও অস্ট্রেলিয়ার শেন ওয়ার্ন ছিলেন আইকন খেলোয়াড়।
৫ নভেম্বর ২০১৫-এ, শচীন তেন্ডুলকর ও শেন ওয়ার্ন একত্রে টাইমস স্কয়ারে নিজেদের দল ঘোষণা করেন ও ট্রফি উদ্বোধন করেন।
২০১৭ সালে পুনরায় সূচি বদ্ধ করা হলেও পরে বাতিল ঘোষিত হয়।
২০১৫ সালে চিকাগোর রিংলে ফিল্ড ও নিউ ইয়র্কের ইয়াঙ্কি স্টেডিয়ামকে আয়োজনকারী মাঠ হিসেবে ঘোষণা করা হয়েছিল। পরে তা সরে নিম্নলিখিত তিনটি মাঠে উঠে আসে।
যুক্তরাষ্ট্রের তিনটি বেসবল মাঠে ম্যাচগুলি আয়োজন করা হয়েছিল:
ম্যাট টার্গেট

ম্যাথু রবার্ট টার্গেট (; জন্ম: ১৮ সেপ্টেম্বর ১৯৯৫; ম্যাট টার্গেট নামে সুপরিচিত) হলেন একজন ইংরেজ–স্কটল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
২০১৩ সালে, টার্গেট ইংল্যান্ড অনূর্ধ্ব-১৯ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।
ম্যাথু রবার্ট টার্গেট ১৯৯৫ সালের ১৮ই সেপ্টেম্বর তারিখে ইংল্যান্ডের হ্যাম্পশায়ারে জন্মগ্রহণ করেছেন এবং সেখানেই তার শৈশব অতিবাহিত করেছেন।
টার্গেট স্কটল্যান্ড অনূর্ধ্ব-১৯ দলের হয়ে খেলার মাধ্যমে স্কটল্যান্ডের প্রতিনিধিত্ব করেছিলেন। অতঃপর তিনি ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ২ বছরে ১২ ম্যাচে অংশগ্রহণ করে ১টি গোল এবং একটি শিরোপা জয়লাভ করেছেন।
যক নৃত্য

যক নৃত্য বা ইয়াক ছাম বা তিব্বতি ইয়াক নৃত্য একটি এশিয়ান লোকনৃত্য। ভারতের অরুণাচল প্রদেশ, সিকিম, কেন্দ্রশাসিত অঞ্চল লাদাখ এবং আসামের কাছে হিমালয়ের দক্ষিণ প্রান্তের অধিবাসীদের মধ্যে এই যক নৃত্যের প্রচলন দেখতে পাওয়া যায়।
নৃত্য পরিবেশনার সময় এক নৃত্যশিল্পী ইয়াকের ছদ্মবেশ ধারণ করে এবং আরেকজন নৃত্যশিল্পী তার পিঠে বসে থাকে। মুখোশধারী নর্তক সেই বিশেষ পরিবারের সদস্যদের (থিওপা গালি) প্রতিনিধিত্ব করে, যারা প্রচলিত কিংবদন্তি অনুসারে শত শত বছর আগে একটি জাদুকরী পাখির সাহায্যে ইয়াক আবিষ্কার করেছিল বলে বিশ্বাস করা হয়। পাহাড়ী লোকেদের জীবনযাত্রায় ইয়াক একটি গুরুত্বপূর্ণ গৃহপালিত প্রানী ও তাদের জীবন ও জীবিকার অন্যতম প্রধান উৎস হিসাবে বিবেচিত।ইয়াক চাম নৃত্য গবাদি পশুর দেবতার উপাসনা করা হয়। নৃত্যশিল্পীরা এই লোকনৃত্য পরিবেশনের মাধ্যমে তাদের জীবনে ইয়াকদের গুরুত্বপূর্ণ ভূমিকা স্বীকার করে ও তাকে সম্মান জানায়। তারা প্রাণিসম্পদের দেবতার আশীর্বাদ পাওয়ার জন্য ইয়াক ছাম নৃত্য পরিবেশনার মাধ্যমে তার উপাসনা করে ও তাকে কৃতজ্ঞতা জানায়।
সাধারণত তিব্বতি নববর্ষ হিসাবে পরিচিত লোসার উতসবে ইয়াক ছাম পরিবেশিত হয়। এই লোকনৃত্য লোসার উৎসবের ঐতিহ্যময় প্রতীকস্বরূপ।
২০১৭ সালে ভারতের ৬৮ তম প্রজাতন্ত্র দিবসের অনুষ্ঠানে দিল্লির রাজপথের রাজকীয় শোভাযাত্রায় বিভিন্ন রাজ্যের "ট্যাব্লয়েড" প্রদর্শনীতে, অরুণাচল প্রদেশের প্রতীকস্বরূপ ইয়াক ছাম লোকনৃত্য পেশ করা হয় এবং এর জন্য ২২ টি রাজ্যের "ট্যাব্লয়েড" -এর মধ্যে অরুণাচল প্রদেশের ট্যাব্লয়েড প্রথম পুরস্কার প্রাপ্ত হয়।
অরুণাচল প্রদেশের মহাযান বৌদ্ধ বৌদ্ধ ধর্মাবলম্বী সম্প্রদায়ের অন্যতম বিখ্যাত সাংস্কৃতিক প্রতীক এই ইয়াক ছাম।
আলেকসান্দার ইসাক

আলেকসান্দার ইসাক (; জন্ম: ২১ সেপ্টেম্বর ১৯৯৯) হলেন একজন সুয়েডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেড এবং সুইডেন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০১৫ সালে, ইসাক সুইডেন অনূর্ধ্ব-১৭ দলের হয়ে সুইডেনের বয়সভিত্তিক পর্যায়ে অভিষেক করেছিলেন। প্রায় দুই বছর যাবত সুইডেনের বয়সভিত্তিক দলের হয়ে খেলার পর, তিনি ২০১৭ সালে সুইডেনের হয়ে আন্তর্জাতিক পর্যায়ে অভিষেক করেছেন; সুইডেনের জার্সি গায়ে তিনি এপর্যন্ত ৩৭ ম্যাচে ৯টি গোল করেছেন।
আলেকসান্দার ইসাক ১৯৯৯ সালের ২১শে সেপ্টেম্বর তারিখে সুইডেনের সোলনায় জন্মগ্রহণ করেছেন এবং সেখানেই তার শৈশব অতিবাহিত করেছেন।
ইসাক সুইডেন অনূর্ধ্ব-১৭, সুইডেন অনূর্ধ্ব-১৯ এবং সুইডেন অনূর্ধ্ব-২১ দলের হয়ে খেলার মাধ্যমে সুইডেনের প্রতিনিধিত্ব করেছেন। সুইডেনের বয়সভিত্তিক দলের হয়ে তিনি প্রায় ২ বছরে ৩২ ম্যাচে অংশগ্রহণ করে ১২টি গোল করেছেন।
এমিল ক্রাফথ

এমিল হেনরি ক্রিস্তোফার ক্রাফথ (; জন্ম: ২ আগস্ট ১৯৯৪; এমিল ক্রাফথ নামে সুপরিচিত) হলেন একজন সুয়েডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেড এবং সুইডেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।
২০১১ সালে, ক্রাফথ সুইডেন অনূর্ধ্ব-১৭ দলের হয়ে সুইডেনের বয়সভিত্তিক পর্যায়ে অভিষেক করেছিলেন। প্রায় তিন বছর যাবত সুইডেনের বয়সভিত্তিক দলের হয়ে খেলার পর, তিনি ২০১৪ সালে সুইডেনের হয়ে আন্তর্জাতিক পর্যায়ে অভিষেক করেছেন; সুইডেনের জার্সি গায়ে তিনি এপর্যন্ত ৪২ ম্যাচে অংশগ্রহণ করেছেন।
এমিল হেনরি ক্রিস্তোফার ক্রাফথ ১৯৯৪ সালের ২রা আগস্ট তারিখে সুইডেনের ইয়ুংবিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
ক্রাফথ সুইডেন অনূর্ধ্ব-১৭, সুইডেন অনূর্ধ্ব-১৯ এবং সুইডেন অনূর্ধ্ব-২১ দলের হয়ে খেলার মাধ্যমে সুইডেনের প্রতিনিধিত্ব করেছেন। সুইডেনের বয়সভিত্তিক দলের হয়ে তিনি প্রায় ৩ বছরে ২৫ ম্যাচে অংশগ্রহণ করে ২টি গোল করেছেন।
লরিস কারিউস

লরিস সভেন কারিউস (; জন্ম: ২২ জুন ১৯৯৩; লরিস কারিউস নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে গোলরক্ষক হিসেবে খেলেন।
২০০৮ সালে, কারিউস জার্মানি অনূর্ধ্ব-১৬ দলের হয়ে জার্মানির বয়সভিত্তিক পর্যায়ে অভিষেক করেছিলেন।
লরিস সভেন কারিউস ১৯৯৩ সালের ২২শে জুন তারিখে জার্মানির বিবারাখ আন ডার রিসে জন্মগ্রহণ করেছেন এবং সেখানেই তার শৈশব অতিবাহিত করেছেন।
কারিউস জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি প্রায় ৬ বছরে ৮ ম্যাচে অংশগ্রহণ করেছেন।
হাভিয়ের মানকিয়ো

হাভিয়ের মানকিয়ো গাইতান (; জন্ম: ৫ মে ১৯৯৪; হাভিয়ের মানকিয়ো নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।
২০০৯ সালে, মানকিয়ো স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন।
হাভিয়ের মানকিয়ো গাইতান ১৯৯৪ সালের ৫ই মে তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন।
মানকিয়ো স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৮, স্পেন অনূর্ধ্ব-১৯, স্পেন অনূর্ধ্ব-২০ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। স্পেনের বয়সভিত্তিক দলের হয়ে তিনি প্রায় ৭ বছরে ২৫ ম্যাচে অংশগ্রহণ করেছেন।
চেন্নু নালিকে

চেন্নু নালিকে একটি প্রাচীন ঐতিহ্যবাহী লোকশিল্প যা ভারতের তুলু নাড়ু অঞ্চলের তুলু বা টুলু জনজাতির লোকেদের দ্বারা পালিত হয়। ফসল কাটার পরে, সুগ্গি মাসে এই অনুষ্ঠানটি উদযাপিত হয়। সুগ্গি হল টুলু ক্যালেন্ডারের একটি মাস। এটি সাধারণত ফেব্রুয়ারি এবং মার্চ মাসে অনুষ্ঠিত হয়।
মেরা (তুলুতে মোগার এবং কন্নড় ভাষায় মোগেরা নামেও পরিচিত), ভারতের তুলু নাড়ু অঞ্চলের একটি সম্প্রদায়। এরা প্রধানত স্থানীয় আদিবাসী সম্প্রদায়ের অন্তর্গত। এরা কেরালার আধুনিক কাসারগোড় জেলা এবং ম্যাঙ্গালোর, উডুপির বিস্তৃত অঞ্চলে বসবাস করে। কর্ণাটকের কুর্গ জেলাও এদের অন্যতম বসবাসস্থল। তারা একটি মাতৃতান্ত্রিক পরিবার ব্যবস্থা অনুসরণ করে। এই বিশেষ মাতৃতান্ত্রিক পরিবার ব্যবস্থাকে বলা হয় "বারি"। মেরা উপজাতির লোকেরা টুলু ভাষায় কথা বলে।
কর্ণাটক রাজ্যের দক্ষিণ ভাগে অবস্থিত এই মেরা সম্প্রদায়ের লোকেরা যে ধরনের নৃত্যের চর্চা করে তাকে বলা হয় নালিকে। এই নাচের মাধ্যমে সুগ্গি পুনম অনুষ্ঠানের সূচনা হয় এবং সম্প্রদায়ের প্রধানদের বৈঠকে সিদ্ধান্ত অনুযায়ী তিন থেকে নয় দিন এই উৎসব স্থায়ী হয়। বিশেষ কবিতা ও সঙ্গীতের মাধ্যমে এই নৃত্য পরিবেশিত হয়।
চেন্নু নালিকে নৃত্য পরিবেশনায় দুই ধরনের চরিত্র আছে যারা চেন্নু ও কোরাগা বলে পরিচিত। চেন্নুর পোশাক হয় নারীদের মতো ও তাদের মাথার ফুল গোঁজা থাকে। এই বিশেষ নৃত্যটি প্রধানত রাতে পরিবেশিত হয়। সম্মিলিত নারী ও পুরুষ শিল্পীর দল আবহসংগীত সাহায্য করে। তারা "পদ্দনাস" নামক বিশেষ গান গেয়ে নাচে সঙ্গত দেয়।
প্রচলিত বিশ্বাস অনুযায়ী চেন্নু কুনিথা যখন রাতের বেলা সুগ্গী মাসে বাড়ি যান, তখন বেলথাংগাডির গৌড়া সম্প্রদায় ও সিদ্ধবেশা সুলিয়ার এক ধরনের লোকানুষ্ঠান করে। এই দুই সম্প্রদায়ের সামনাসামনি আশা বারন কারন তারা মুখোমুখি হলেই সংঘাতের সম্ভাবনা থাকে।
কোম্বডি বড়া

কোম্বডি বড়া বা "কোম্বডি বড়ে" হল ভারতের মহারাষ্ট্র রাজ্যের কোঙ্কন অঞ্চলের একটি খাবার। নামে বড়া শব্দ থাকলেও এই বিশেষ মহারাষ্ট্রীয় খাদ্যপদটিকে তার প্রকৃতি অনুসারে কারি জাতীয় খাদ্যের অন্তর্ভুক্ত করা হয়েছে। এই বিশেষ প্রস্তুতিটি অনেক রকম খাদ্য উপকরন ও পদের সংমিশ্রণে গঠিত। এই পদের সাধারণ প্রধান উপাদানগুলির মধ্যে প্রথম হল ঐতিহ্যবাহী মুরগির কারি যাতে হাড় সহ মুরগির টুকরো থাকে, দ্বিতীয় উপাদান হল "বড়ে" যা আসলে চালের ময়দা দিয়ে তৈরি তুলতুলে ভাজা ডাম্পলিং; এটি মাঝে মাঝে গম এবং রাগি আটা দিয়েও তৈরি হয়, এছাড়াও দুটি গুরুত্বপূর্ণ উপকরন হল পেঁয়াজ, লেবুর রস এবং সর্বশেষ উপাদানটি হল সোলকারি যা নারকেলের দুধ থেকে তৈরি একধরনের কারি জাতীয় খাবার।
কোম্বডি বড়া মহারাষ্ট্রের উপকূল অঞ্চলের খাদ্য সংস্কৃতির এক বিশেষ প্রতীক হিসাবে চিহ্নিত। বিভিন্ন স্থানীয় উৎসবে এটি একটি জনপ্রিয় পদ। "গাতাহরি (দীপ অমাবস্যা)", "গৌরী ওভাসে", "দেব দীপাবলি", "শিমগা" ইত্যাদি উৎসবে এই পদ বিশেষভাবে প্রস্তুত হয়। মহারাষ্ট্র রাজ্যের কোঙ্কনের রায়গড়, রত্নাগিরি, সিন্ধুদুর্গ ইত্যাদি জেলায় এই উৎসব ও লোকাচার প্রতি বছর ধুমধাম করে পালিত হয়। উৎসবের সময় ছাড়াও কোম্বডি বড়া পদটি সাধারণত সারা বছরই মহারাষ্ট্রের গৃহস্থালির রান্নাঘরে রন্ধন করা হয় বা কোনো হোটেলেও বছরের যে কোনোও সময় পাওয়া যায়। এর কারন হল এই পদের উপাদানের সহজলভ্যতা। মুম্বইসহ মহারাষ্ট্রের প্রায় সমস্ত উপকূল অঞ্চলে এই খাদ্যপদটি লোকপ্রিয় ও সহজলভ্য।
কাবকাব

কাবকাব, যা কাসাভা ক্র্যাকার বা কাসাভা ক্রিসপ নামেও পরিচিত, এটি একটি ঐতিহ্যবাহী ফিলিপিনো ডিস্ক-আকৃতির ওয়েফার যা গ্রাউন্ড কাসাভা থেকে তৈরি। এটি দক্ষিণ ফিলিপাইন থেকে উদ্ভূত, তবে মিন্দানাও এবং দক্ষিণ ভিসায়াস দ্বীপপুঞ্জের রন্ধনশৈলীর সাথে সবচেয়ে ঘনিষ্ঠভাবে জড়িত। 
কাবকাব হ'ল বেশিরভাগ দক্ষিণ ভিসায়াসের খাবারের নাম (ভিসায়ান ভাষায় ওকলিফ ফার্নের সাধারণ নাম থেকে উদ্ভূত)। এটি সেবুতে সালভারো নামেও পরিচিত; উত্তর মিন্দানাও, কামিগুইন এবং জাম্বোঙ্গা দেল নর্তে কিপিং; দিপোলগ এবং জামবোঙ্গা দেল সুরে বুরিকিট; পালাওয়ানে পাইকিং; এবং দাভাও সিটি এবং দাভাও দেল সুরে সিটসারিট বা সারিতসিট। 
কাবকাব সামান্য লবণ এবং চিনি দিয়ে সূক্ষ্মভাবে ম্যাশ করা কাসাভা কন্দ থেকে তৈরি করা হয়। এটি কলা পাতার উপর পাতলাভাবে স্লেথ করা হয় এবং কাসাভা পাল্পটি স্বচ্ছ এবং পেস্টের মতো না হওয়া পর্যন্ত বাষ্প করা হয়। তারপরে এটি বায়ু-শুকনো বা রোদে শুকানো হয় যতক্ষণ না এটি খাঁটি এবং শক্ত হয়ে যায়। এটি এই আকারে দীর্ঘ সময়ের জন্য সংরক্ষণ করা যেতে পারে, বেশ কয়েক মাস পর্যন্ত। খাওয়ার আগে, কাবকাব অবশ্যই গভীরভাবে ভাজা উচিত যতক্ষণ না এটি সোনালী রঙের হয়ে যায়। এটি সাধারণত মিষ্টান্ন হিসাবে খাওয়া হয়, উপরে লাটিক (নারকেল ক্যারামেল) এর দ্রবণ থাকে; তবে এটি সুস্বাদু ডিপ এবং সালসার সাথেও খাওয়া যেতে পারে।
হরিয়ানার রন্ধনশৈলী

উত্তর ভারতের রাজ্য হরিয়ানা ও তার রন্ধনশৈলী উত্তর ভারতের সংস্কৃতি ও সেই রাজ্যে বসবাসকারী মানুষদের দ্বারা প্রভাবিত। ভারতের হরিয়ানা রাজ্যের খাবার সহজ ও সরল। রাজ্যের মানুষ তাজা উপাদান ও সহজ রন্ধনপ্রনালীতে প্রস্তুত খাবার পছন্দ করে। রোটি বা রুটি যা ভারতীয় চাপাতির এক প্রকারভেদ, সেটি হরিয়ানার একটি প্রধান খাদ্য, এটি বিভিন্ন শস্য যেমন গম, বেসন, বার্লি ইত্যাদি এবং ময়দা দিয়ে তৈরি করা হয়। যেহেতু হরিয়ানা কৃষি ও গবাদি পশুর সাথে সমৃদ্ধ তাই তাদের খাদ্যে প্রচুর পরিমানে দুগ্ধজাত দ্রব্যের ব্যবহার দেখা যায়। হরিয়ানার অনেক পরিবার তাদের নিজস্ব রান্নাঘরে বা গৃহের উপযুক্ত স্থানে গবাদি পশুর তাজা দুধ থেকে মন্থন প্রক্রিয়ার মাধ্যমে মাখন ইত্যাদি দুগ্ধজাত খাদ্য উপকরণ প্রস্তুত করে। বাজারের কেনা মাখনের পরিবর্তে তারা ঘরে প্রস্তুত এই মাখন বেশি ব্যবহার করে।
লস্যি হরিয়ানার একটি জনপ্রিয় এবং প্রধান পানীয়। এই পানীয়টি ভারতের সীমান্তবর্তী পাঞ্জাব রাজ্যেও বিশেষ জনপ্রিয়। প্রতিবেশী রাজ্য পাঞ্জাব এবং রাজস্থানের সাথে হরিয়ানার অধিবাসীদের খাবার ও খাদ্যাভ্যাসের অনেক মিল দেখতে পাওয়া যায়।
হরিয়ানার দুটি জনপ্রিয় হল "কচরি কি সব্জি" এবং "সিংরি কি সব্জি" "কচরি কি সব্জী" হরিয়ানার স্থানীয় কচরি নামক এক সব্জী দিয়ে তৈরি করা হয়। কচরি হল একটি বন্য জাতের শসা যাকে বাইরে থেকে দেখতে অনেকটা তরমুজের মতো। "সিংরি কি সব্জি" তৈরী হয় সিংরি বা খের সাংরি থেকে। এটি একটি শিম জতীয় ফল যা শুকনো মরুভূমির রাজ্যে পাওয়া যায়।
হরিয়ানার আরও কিছু জনপ্রিয় খাবারের পদ হল মেথি গাজর, কড়ি পকোড়া (যা বেসন দিয়ে তৈরী করা হয়), বাথুয়া রায়তা, ঘি সহযোগে বাথুয়া রুটি, মাল্পুয়া, চুরমা ইত্যাদি। বাথুয়া রায়তা ও বাথুয়া রুটি তৈরি করতে বাথুয়া বা চেনোপোডিয়াম পাতা ব্যবহার হয় যা অ্যান্টিঅক্সিডেন্ট এবং অনেক ভিটামিন সমৃদ্ধ। তাই এই দুটি খাবারের পদ স্বাস্থ্যের পক্ষে বেশ উপকারি।
ইউরো টি২০ স্ল্যাম

ইউরোপিয়ান টি২০ প্রিমিয়ার লিগ হল একটি পরিকল্পিত পেশাদার টি২০ লিগ। ২০১৯-এ, আয়ারল্যান্ড, স্কটল্যান্ড ও নেদারল্যান্ডসে এটি শুরু হবার কথা ছিল কিন্তু কোভিড-১৯ মহামারীর জন্য বাতিল ঘোষিত হয়।
মার্চ ২০১৯ সালে, ক্রিকেট স্কটল্যান্ড, ক্রিকেট আয়ারল্যান্ড এবং রয়্যাল ডাচ ক্রিকেট অ্যাসোসিয়েশন আনুষ্ঠানিকভাবে ইউরো টি২০ স্ল্যাম ঘোষণা করেছে। এটি ৩০ আগস্ট শুরু হয়ে ২২ সেপ্টেম্বর ২০১৯-এ শেষ হবে এবং ৩৩টি ম্যাচ থাকবে। টুর্নামেন্টে ছয়টি শহর-ভিত্তিক ফ্র্যাঞ্চাইজি দল ছিল, যার মধ্যে দুটি আয়ারল্যান্ড, স্কটল্যান্ড এবং নেদারল্যান্ডস থেকে ছিল। এপ্রিল ২০১৯-এ, ছয়টি শহরকে একটি ভোটাধিকার প্রদান করা হয়েছিল: আয়ারল্যান্ডের বেলফাস্ট এবং ডাবলিন, স্কটল্যান্ডের গ্লাসগো এবং এডিনবরা এবং নেদারল্যান্ডসের আমস্টারডাম এবং রটার্ডাম। দলের নাম এবং সময়সূচী ৩০ এপ্রিল ২০১৯-এ প্রকাশিত হয়েছিল।
শহীদ আফ্রিদি, মার্টিন গাপটিল, রশীদ খান, ব্রেন্ডন ম্যাককালাম, ইয়ন মর্গ্যান, শেন ওয়াটসনকে আইকন খেলোয়াড় ঘোষণা করা হয়েছিল।
বাবর আজম, জেপি ডুমিনি, ক্রিস লিন, লিউক রঙ্কি, ডেল স্টেইন, ইমরান তাহিরকে মার্কি খেলোয়াড় ঘোষণা করা হয়েছিল।
২০২০ সালে প্রথম আসর অনুষ্ঠিত হওয়ার কথা হলেও কোভিড-১৯ মহামারীর জন্য বাতিল ঘোষিত হয়। আবার ২০২১-এ উদ্যোগ নেওয়া হয়। কিন্তু ২০২১ আইপিএলের সাথে তারিখ মিলে গেলে আবার পিছিয়ে যায়।
আইডিল

ইডিল (, ; গ্রীক একটি শব্দ, যা , থেকে "উৎপন্ন। ইডুলিয়ন", "সংক্ষিপ্ত কবিতা"; মাঝে মাঝে "আইডিল" বানান আমেরিকান ইংরেজি তে) গ্রামীণ জীবনের বর্ণনার একটি সংক্ষিপ্ত কবিতা, থিওক্রিটাস'সংক্ষিপ্ত যাজক কবিতা, দ্য আইডিলস (Εἰδύλλια).
অসদৃশ হোমার, থিওক্রিটাস নায়ক এবং যুদ্ধে প্রতিদ্বন্দ্বিতায় জড়াতে পছন্দ করতেন না। তার আইডিলগুলো সীমাবদ্ধ একটি ছোট অন্তরঙ্গ জগতে, এবং যা দৈনন্দিন জীবনের দৃশ্যগুলো বর্ণনা করে। তার পরবর্তী অনুকরণে অন্তর্ভুক্ত রয়েছে রোমান কবিদের ভার্জিল এবং ক্যাটুলাস, ইতালীয় কবি টরকুয়াটো তাসো, সানাজারো এবং চিতাবাঘ, ইংরেজ কবি আলফ্রেড, লর্ড টেনিসন ("রাজার ইডিলস"), এবং নিৎশে এর "মেসিনা থেকে আইডিলস"। তার কবিতাকে বলা হয় গয়েথে "হেরমান ও ডরোথিয়া"- যা শিলার গয়েথের প্রযোজনার শীর্ষবিন্দু হিসাবে বিবেচিত-একটি আইডিল।
এই পরিভাষাটি সাধারণত সংগীতে যাজক বা গ্রামীণ জীবনের কাজের শিল্পগুণকে বোঝাতে ব্যবহৃত হয়, যেমন এডওয়ার্ড ম্যাকডওয়েল এর "বন আইডিলস", এবং আরও নির্দিষ্টভাবে বোঝা্য এক ধরনের ফরাসি মার্জিত বিনোদন ("বিনোদন") এর বারোক যুগ, যেখানে একজন যাজক কবিতা সঙ্গীত উপস্থাপন করে, ব্যালে এবং গানের অনুষঙ্গ হয়ে। এর উদাহরণ হল লুলিএর "আইডিল সুর লা পিক্স" দ্বারা একটি টেক্সট উপস্থাপন, র্যাচিন এবং ডেসমারেটস' "ইডিল সুর লা নেসেন্স ডু ডুক ডি বোরগুন" দ্বারা একটি টেক্সট উপস্থাপন, যা - অ্যান্টোইনেট দেশোলিয়েরেস।
চাক্ষুষ শিল্পে, একটি আইডিল হল এমন একটি চিত্রায়ন যা একই ধরনের সংক্ষিপ্ত বিষয়কে চিত্রিত করে, যা আইডিলিক কবিতায় পাওয়া যায়, যাতে গ্রামীণ বা কৃষক জীবনকে এর কেন্দ্রীয় বিষয়বস্তু হিসেবে দেখানো হয়। পুরানো উদাহরণগুলোর মধ্যে একটি হল 1১৫শতকের গোড়ার দিকে "ট্রেস রিচেস আওয়ার ডু ডুক ডি বেরি"। এই ধারা ভিক্টোরিয়ান যুগের ইংরেজি চিত্রকলায় বিশেষভাবে জনপ্রিয় ছিল।
বর্ণনা
তথ্য
বহিঃ সংযোগ
আইডিল এর সংজ্ঞা
আইডিল কর্তৃপক্ষ নিয়ন্ত্রণ
কোলি নৃত্য

কোলি নৃত্য ভারতের মহারাষ্ট্র ও গোয়া রাজ্যের একটি জনপ্রিয় লোকনৃত্য। মুম্বাইয়ের কোলি সম্প্রদায়ের লোকেরা এই বিশেষ নৃত্যশৈলীর উদ্ভাবক। কোলি সম্প্রদায়ের লোকেদের বেশ বড় একটা অংশ সাধারনত মৎস্যজীবি অর্থাৎ তারা সমুদ্রের মাছ ধরে তাদের জীবন ও জীবিকা নির্বাহ করে। কোলি নৃত্যের অঙ্গ সঞ্চালনা ও ভঙ্গী সমুদ্রের ঢেউয়ের ছন্দকে প্রতিফলিত করে। কোলিদের সমস্ত উত্সব সর্বদা কোলি নৃত্যের পরিবেশনার সাথে উদযাপিত হয়। মহারাষ্ট্রের মুম্বাইসহ ভিন্ন ভিন্ন জেলায় বসবাসকারী এই কোলি সম্প্রদায় দ্বারা পরিবেশিত এই প্রানবন্ত কোলি নৃত্য মহারাষ্ট্রের ঐতিহ্য এবং সংস্কৃতির উল্লেখনীয় সম্পদ ও পরিচায়ক।
১৯৬০ সালে মহারাষ্ট্র রাজ্যে এক পৃথক রাজ্যের স্বীকৃতি পায়। তাই তার পরের বছর অর্থাৎ ১৯৬১ সালের প্রজাতন্ত্র দিবসের রাজপথে অনুষ্ঠিত ঐতিহ্যগত ভব্য শোভাযাত্রায় মহারাষ্ট্র রাজ্য তৎকালীন অন্যান্য ভারতীয় রাজ্যের সাথে অংশ নেয়। সেই শোভাযাত্রায় মহারাষ্ট্র রাজ্য তাদের ঐতিহ্য এবং সংস্কৃতির প্রতীকস্বরূপ কোলি নৃত্যকে জনসমক্ষে তুলে ধরে। সেইসময় কোলি সম্প্রদায়ের অনুরোধে ভারতের তৎকালীন প্রধানমন্ত্রী শ্রী জওহরলাল নেহেরু তাদের সাথে কোলি নৃত্য পরিবেশনায় অংশ নেন। নৃত্য পরিবেশনার সময় তাকে কোলিদের বিশেষ প্রস্তুত টুপিও পরিধান করতে দেখা যায়।
২০১০ সালের নভেম্বর মাসে আমেরিকার তৎকালীন প্রেসিডেন্ট মিস্টার বারাক ওবামা ও তার স্ত্রী মিশেল ওবামা তাদের ভারত সফরের সময় দীপাবলির উদযাপনকালে একটি স্থানীয় বিদ্যালয়ে গমন করেন। সেখানে তাকে স্কুল ছাত্রদের সাথে 'মি হ্যায় কলি' গানের কলির সাথে কোলি নৃত্যের পরিবেশনা উপভোগ করতে দেখা যায়।
আর্যভট্ট (দ্ব্যর্থতা নিরসন)

আর্যভট্ট (৪৭৬ - ৫৫০) একজন ভারতীয় জ্যোতির্বিজ্ঞানী, গণিতবিদ, পদার্থবিদ এবং আর্যভটিয়া ও আর্য-সিদ্ধান্তেরলেখক।
আর্যভট্ট এছাড়াও উল্লেখ করতে পারেন:
ইহসানুল্লাহ (পাকিস্তানি ক্রিকেটার)

ইহসানুল্লাহ খান (; জন্ম ১১ অক্টোবর ২০০২) একজন পাকিস্তানি ক্রিকেটার যিনি ডানহাতি ফাস্ট বোলার হিসেবে খেলেন।
ইহসানুল্লাহর জন্ম সোয়াত উপত্যকার মাট্টা তহসিলে অবস্থিত আরকোট গ্রামে, ২০২২ সালের ভয়াবহ বন্যার সময় তিনি তার বাড়ি হারিয়েছিলেন। ২০১৭ সালে পেশাদার ক্রিকেট ক্যারিয়ার শুরু করেছিলেন। ২০১৮ সালে পিসিবির অনূর্ধ্ব -১৬ পেন্টাঙ্গুলার টি-টোয়েন্টি প্রতিযোগিতায় অংশ নিয়ে ফাটা অনূর্ধ্ব -১৬ এর হয়ে খেলেছিলেন।
২০২২ সালের জানুয়ারিতে,২০২২ সালের পিএসএলের ড্রাফটে মুলতান সুলতানসের স্থানীয় খেলোয়াড়দের একজন হিসাবে মনোনীত হওয়ার পরে টি-টোয়েন্টি-তে অভিষেক ঘটে।
নাসির শওকত

নাসির শওকত (জন্ম ২৪ জানুয়ারি ১৯৬৬) একজন পাকিস্তানি পেশাদার ক্রিকেটার যিনি দ্য হিলস ক্রিকেট ক্লাবের হয়ে খেলেছেন।
চৈতি ঘোড়া

"চৈতি ঘোড়া" হল ভারতের উড়িষ্যা বা ওড়িশা রাজ্যের এক জনপ্রিয় লোকনৃত্য। এই নৃত্যশৈলী বিশেষভাবে কেওট বা কৈবর্ত উপজাতির মতো আদিবাসী জেলেদের দ্বারা পরিবেশিত হয়। চৈতি শব্দের অর্থ হল চৈত্র মাস যা ওড়িশার স্থানীয় ব্যবহৃত ক্যালেন্ডার অনুযায়ী বছরের শেষ মাস। চৈত্র মাসের অবধি হল চলতি ইংরেজি ক্যালেন্ডার -এর মার্চ থেকে এপ্রিল মাস।চৈত্র মাসে আর ঘোড়া এই দুটি অর্থের সমন্বয়ে চৈতি ঘোড়া কথাটির উৎপত্তি।
চৈতি ঘোড়া লোকনৃত্য -এর উদ্ভাবনের প্রচলিত গল্প অনুসারে যখন ভগবান রাম একবার নদী পার হতে চেয়েছিলেন তখন কৈবর্ত উপজাতির আদিবাসী জেলেরা তাকে সাহায্য করেছিল। তাদের এই উপকারের বিনিময়ে ভগবান রাম স্বয়ং জেলেদের একটি ঘোড়া দিয়ে তাদের সম্মানিত করেছিলেন। সেই পুন্য ঘটনাকে স্মরন করতেই চৈতি ঘোড়া নৃত্যশৈলীর উদ্ভাবন।
চৈতি ঘোড়া নৃত্য পরিবেশনার সময় একটি নকল পুতুল ঘোড়া ব্যবহার হয়। এই নকল ঘোড়ার কাঠামো তৈরি হয় কাঠ দিয়ে। তারপর সেই কাঠামোয় আকর্ষক রঙ করা হয় ও তাকে বিচিত্র বর্ণের কাপড় দিয়ে আবৃত করে সজ্জিত করা হয়। তারপর এই ঘোড়ার পুতুল নাচের সময় ব্যবহার হয়। এই চৈতি ঘোড়া নৃত্য পরিবেশনায় মূলত কৈবর্ত উপজাতির আদিবাসী জেলেরা প্রধান নর্তক হিসাবে অংশ নেয়। জেলেদের স্ত্রীরাও সহকারী নর্তক হিসাবে নাচে অংশ নেয় অথবা তারা নৃত্য পরিবেশনার সময় গান গেয়ে সংগত দেয়। এই নৃত্যে অংশগ্রহনকারী পুরুষদের রাউতা বলা হয় এবং নারীদের রাউতানি বলা হয়।
এই নৃত্যে একটি কালো ঘোড়ার পুতুল ও একটি সাদা ঘোড়ার পুতুল ব্যবহার হয়। কৈবর্ত মতস্যজীবিদের আরাধ্য দেবতা হলেন "বাসুলী দেবী"। এই বাসুলী দেবীর আশীর্বাদ লাভ করতে তারা এই নৃত্য পরিবেশন করে। বাসুলী দেবীর সম্মানে তারা এই উৎসব ৮ দিন ধরে পালন করে।
ভ্লাদিমির পুতিনের পোষা প্রাণী

রাশিয়ার বর্তমান প্রেসিডেন্ট ভ্লাদিমির পুতিন প্রেসিডেন্ট হওয়ার পর থেকে সাতটি কুকুরের মালিক হয়েছেন; ২০১৪ সাল থেকে, তিনি চারটি কুকুরের মালিক। কুকুরের প্রতি তার স্নেহ কুকুরকে রাশিয়ার কূটনৈতিক সম্পর্কের ক্ষেত্রে একটি উল্লেখযোগ্য রাজনৈতিক উপহারে পরিণত করেছে। 
পুতিন যখন ক্ষমতা গ্রহণ করেন, তখন পুতিন পরিবারের দুটি পুডল ছিল, তোস্যা এবং রোডিও। তাদের বিবাহবিচ্ছেদের পরে পোষা প্রাণীগুলো তার প্রাক্তন স্ত্রী লিউডমিলার সাথেই ছিলেন বলে জানা গেছে। 
রবিন (১৯৯৯-২০১৪) ছিলেন একজন মহিলা অতিরিক্ত কালো ল্যাব্রাডর রিট্রিভার। রবিন ১৯৯৯ সালে জন্মগ্রহণ করেছিলেন এবং ২০০০ সালের ডিসেম্বরে পুতিনের কাছে উপস্থাপন করেছিলেন। রবিনকে প্রায়শই পুতিনের পাশে দেখা যেত, এবং রাশিয়া সফরের সময় যখন তিনি বিশ্ব নেতাদের অভ্যর্থনা জানাতেন তখন মাঝে মাঝে তাকে বৈঠকে যোগ দেওয়ার অনুমতি দেওয়া হয়।
২০০৭ সালে সোচিতে পুতিনের বাড়িতে তৎকালীন জার্মান চ্যান্সেলর অ্যাঞ্জেলা মার্কেলের সাথে একটি বৈঠকের সময়, কোনি বৈঠকে যোগ দিয়েছিলেন। মার্কেল, যাকে ১৯৯৫ সালে একটি কুকুর কামড় দিয়েছিল, কোনি তাকে শুঁকেছিল বলে তাকে ভয়ে জমে যেতে দেখা গেছে। মেরকেল পরে ঘটনাটি সম্পর্কে বলেছিলেন যে: " "তিনি নিজের দুর্বলতাকে ভয় পান।" "রাশিয়ার কিছুই নেই, সফল রাজনীতি বা অর্থনীতি নেই।" "তাদের যা আছে তা হল এই (কুকুর)।" " পুতিন নিজেই ২০১৬ সালে জার্মান সংবাদপত্র "বিল্ডকে" বলেছিলেন যে মার্কেলকে ভয় দেখানোর তার কোন উদ্দেশ্য ছিল না এবং তিনি তার কাছে ক্ষমা চেয়েছিলেন। 
২০০৭ সালে পুতিন রাশিয়ান কৃত্রিম উপগ্রহভিত্তিক দিকনির্ণয় (গ্লোনাস) এর অগ্রগতি সম্পর্কে আপডেট করা হচ্ছিল যখন তিনি জিজ্ঞাসা করেছিলেন যে তিনি গ্লোনাসের সাথে যুক্ত এমন একটি ডিভাইস কিনতে সক্ষম হবেন যা তাকে তার কুকুর, কোনির ট্র্যাক রাখতে দেয়। কলারটি ১৭ অক্টোবর ২০০৮-এ কোনিতে প্রদর্শিত হয়েছিল, এইভাবে কোনি একটি কৃত্রিম উপগ্রহভিত্তিক দিকনির্ণয়-সক্ষম পোষা প্রাণির মধ্যে প্রথম প্রাপক হিসাবে পরিণত হয়েছিল। 
বাফি, একটি ক্যারামেল এবং মর্দা বুলগেরিয়ান শেফার্ড কারাকাচান কুকুর রয়েছে। ২০১০ সালের নভেম্বরে বুলগেরিয়ার প্রধানমন্ত্রী বয়কো বোরিসভ বুলগেরিয়া সফরের সময় রাষ্ট্রপতি ভ্লাদিমির পুতিনকে দিয়েছিলেন। 'বাফি' নামটি দেশব্যাপী একটি প্রতিযোগিতার সময় পাঁচ বছরের একটি ছেলে বেছে নিয়েছিল। 
ইউমি, একটি ৩ মাস বয়সী মহিলা আকিতা কুকুরছানা, ২০১১ সালে টোহুকু ভূমিকম্প ও সুনামির পরে রাশিয়ার কাছ থেকে সহায়তার জন্য কৃতজ্ঞতা স্বরুপ আকিতা প্রিফেকচারের উপহার হিসাবে ২০১২ সালের জুলাই মাসে জাপানের টোকিও থেকে মস্কোতে এসেছিল। 'ইউমে' মানে জাপানি ভাষায় 'স্বপ্ন'। 
২০১৬ সালে, জাপান সরকার পুতিনকে ইউমের সঙ্গী হিসাবে একটি পুরুষ আকিতা কুকুরছানা প্রস্তাব করেছিল, কিন্তু এই উপহারটি প্রত্যাখ্যান করা হয়েছিল। 
ভার্নি ২০১৭ সালের অক্টোবরে সোচিতে একটি বৈঠকের সময় তুর্কমেনিস্তানের রাষ্ট্রপতি গুরবাংগুলি বার্দিমুহামেদোর জন্মদিনের উপহার ছিল। কুকুরছানাটি হল একটি আলাবাই, মধ্য এশিয়ার রাখাল কুকুরের একটি শীর্ষ তুর্কমেন জাতের। রুশ ভাষায় 'ভার্নি' মানে 'বিশ্বস্ত' বা 'অনুগত'। 
পাশা () হল একটি সার্প্লানিনাক কুকুরছানা যা জানুয়ারি ২০১৯ সালে একটি সরকারী সফরের সময় সার্বিয়ার রাষ্ট্রপতি আলেকসান্ডার ভুসিচের কাছ থেকে পুতিনকে উপহার হিসেবে দেন।
কানাডীয় সংসদ

কানাডীয় সংসদ বা কানাডার পার্লামেন্ট হল কানাডার যুক্তরাষ্ট্রীয় আইনসভা, এটি অটোয়াতে পার্লামেন্ট হিলে বসে এবং তিনটি অংশ নিয়ে গঠিত: রাজা, সিনেট ও হাউস অব কমন্স। সাংবিধানিক রীতিনীতি অনুসারে, হাউস অব কমন্স প্রভাবশালী, সিনেট খুব কমই তার ইচ্ছার বিরোধিতা করে। সিনেট একটি কম পক্ষপাতমূলক দৃষ্টিকোণ থেকে আইন পর্যালোচনা করে এবং কিছু বিল শুরু করতে পারে। রাজা বা তার প্রতিনিধি হিসাবে সাধারণত গভর্নর জেনারেল বিলগুলিকে আইনে পরিণত করার জন্য রাজকীয় সম্মতি প্রদান করে।
রাজার পক্ষ থেকে গভর্নর জেনারেল প্রধানমন্ত্রীর পরামর্শ হিসাবে ১০৫ জন সিনেটরকে ডেকে পাঠান ও নিয়োগ করেন, যখন হাউস অব কমন্সের ৩৩৮ জন সদস্যের প্রত্যেকে – যাকে সংসদ সদস্য (এমপি) বলা হয় – একটি নির্বাচনী জেলার প্রতিনিধিত্ব করে, যাকে সাধারণত "রাইডিং" বলা হয়, এবং রাইডিং-এ বসবাসকারী কানাডীয় ভোটারদের দ্বারা নির্বাচিত হয়। গভর্নর জেনারেল হাউস অব কমন্সকে ডেকে পাঠান ও একত্রে ডাকেন এবং সংসদের অধিবেশন শেষ করতে বা সাধারণ নির্বাচনের ডাক দেওয়ার জন্য সংসদ স্থগিত বা ভেঙে দিতে পারেন। গভর্নর জেনারেল প্রতিটি নতুন পার্লামেন্টের উদ্বোধনের সময় সিংহাসন বক্তৃতাও দেন (কানাডা সফর করার সময় গভর্নর জেনারেলের পরিবর্তে রাজা মাঝে মাঝে তা করেছেন)।
গভর্নর জেনারেল মেরি সাইমন কর্তৃক ২০২১ সালের নভেম্বরে তলব করা বর্তমান সংসদটি ১৮৬৭ সালে কনফেডারেশনের পর থেকে ৪৪তম সংসদ। সংসদের দাপ্তরিক ভাষাগুলি হল ইংরেজি ও ফরাসি।
আলম খোরশেদ

আলম খোরশেদ (জন্ম ১৯৬০) বাংলাদেশি অনুবাদক, প্রাবন্ধিক, সম্পাদক ও সাবেক যন্ত্র প্রকৌশলী। মৌলিক রচনা, সম্পাদনা ও অনুবাদ মিলিয়ে তার প্রায় বিশটি বই প্রকাশিত হয়েছে। তার উল্লেখযোগ্য কাজের মধ্যে রয়েছে ভার্জিনিয়া উল্‌ফের "আ রুম অব ওয়ান্স ওউন" (১৯২৯)-এর অনুবাদ "নিজের একটি কামরা" (২০১২), সালমান রুশদির "দা জাগুয়ার স্মাইল"-এর অনুবাদ, হেনরি মিলারের আত্মজৈবনিক রচনা "ভাবনাগুচ্ছ" (২০১২), "জাদুবাস্তবতার গাথা: লাতিন আমেরিকার গল্প" (২০১৭), স্প্যানিশ থেকে অনূদিত "বোর্হেসের সঙ্গে কথোপকথন বিক্তোরিয়া ওকাম্পো" (২০১৯) প্রভৃতি।
অনুবাদ সাহিত্যে অবদানের জন্য তিনি ২০২১ সালে অনুবাদ সাহিত্য পুরস্কার অনুষ্ঠানে আজীবন সম্মাননা পান। ২০২২ সালে তিনি অনুবাদ সাহিত্যে বাংলা একাডেমি সাহিত্য পুরস্কার লাভ করেন।
আলম খোরশেদ ১৯৬০ সালে বাংলাদেশের (তৎকালীন পূর্ব পাকিস্তান) কুমিল্লা জেলায় জন্ম নেন। ছাত্রাবস্থা থেকেই সাহিত্যচর্চা ও সাংস্কৃতিক কর্মকাণ্ডের পাশাপাশি তিনি বাংলাদেশের গ্রুপ থিয়েটার, বাংলাদেশ ফিল্ম সোসাইটি এবং সমসাময়িক শিল্প আন্দোলনের সাথে সক্রিয়ভাবে জড়িত ছিলেন। তিনি বাংলাদেশ প্রকৌশল বিশ্ববিদ্যালয় থেকে যন্ত্র প্রকৌশল বিষয়ে স্নাতক ডিগ্রি নেন। এরপর যুক্তরাষ্ট্রের নিউ ইয়র্কের সিটি ইউনিভার্সিটির বারুচ কলেজে স্নাতকোত্তর করেন। প্রবাসে প্রায় পনের বছর কর্মজীবনের পর, প্রকৌশল পেশা ছেড়ে তিনি ২০০৪ সালে বাংলাদেশে ফিরে আসেন। এরপর চট্টগ্রামে বিশদ বাংলা নামে একটি সামাজিক-সাংস্কৃতিক সংগঠন পরিচালনা শুরু করেন। নয় বছর বিশদ বাংলা পরিচালনার পর চট্টগ্রাম আর্টস ট্রাস্ট নামে একটি অলাভজনক প্রকল্পের অধীনে ২০১৪ সালের শেষের দিকে তিনি প্রতিষ্ঠা করেন।
তার সম্পাদিত লাতিন আমেরিকান ছোটগল্প সংকলন "জাদুবাস্তবতার গাথা: লাতিন আমেরিকার গল্প" (১৯৯১) অনুবাদ সাহিত্যের একটি পথপ্রদর্শক কাজ।
নন্দিতা বোস

নন্দিতা বোস মালয়ালম চলচ্চিত্রের একজন ভারতীয় অভিনেত্রী। তিনি ১৯৭০ -এর দশকে মালয়ালম, তামিল, হিন্দি এবং বাংলা চলচ্চিত্রের একজন বিশিষ্ট প্রধান অভিনেত্রী ছিলেন। তিনি মালয়ালাম চলচ্চিত্র আচানি (১৯৭৩), পানিতীরথ ভিদু (১৯৭৩) এবং ধর্মযুদ্ধম (১৯৭৩) এ তার অভিনয়ের জন্য সুপরিচিত। বর্তমানে তিনি টিভি ধারাবাহিকের অভিনয়ে ব্যস্ত রয়েছেন।
পারিবারিক ভাবে তিনি ভারতের পশ্চিমবঙ্গ রাজ্যের বাঙালি। তিনি ডি.পি. বোসকে বিয়ে করেছিলেন কিন্তু পরবর্তীকালে তাদের বিবাহ বিচ্ছেদ হয়ে যায়। বিচ্ছেদের পূর্বে এই দম্পতি এক পুত্রসন্তান ও এক কন্যাসন্তান লাভ করেছিলেন যাদের নাম দেবাশিস বোস ও দেবারতি বোস।
সত্তরের দশক থেকে তিনি বিভিন্ন মালয়লাম, তামিল, হিন্দি এবং বাংলা চলচ্চিত্রে অভিনয় করেছেন। তিনি সবচেয়ে বেশি কাজ করেছেন মালয়লাম সিনেমায়। তার প্রথমদিকের কিছু মালয়ালম ছবি হল, পানিতীরথ ভিদু (১৯৭৩), চেন্দা (১৯৭৩), আচানি (১৯৭৩), ধর্মযুধম (১৯৭৩), স্বপ্নম (১৯৭৩), চঞ্চলা (১৯৭৪), পুনথেনারুভি (১৯৭৪), প্রয়াণম (১৯৭৫), কামম ক্রোধম মোহম (১৯৭৫) ইত্যাদি। সত্তরের দশকে তিনি দুটি হিন্দি ছিবিতেও অভিনয় করেছেন। সেগুলি হল, আইসা ভি হোতা হ্যায় (১৯৭১) এবং দিল কা হীরা (১৯৭৯)
আশির দশকের তার উল্লেখনীয় কিছু মালয়ালম ছবির নাম হল, অংগারি(১৯৮০), থাদাভরা (১৯৮১), কেলকথা সবধাম (১৯৮২) ও মঞ্জু(১৯৮৩)।
তিনি কন্নড় সিনেমাতেও দুটি চলচ্চিত্রে অভিনয় করেছেন। সেগুলি হল,পুনর্দত্ত (১৯৭৬) এবং মা (১৯৮০)।
১৯৬০ থেকে ১৯৮০ সালের মধ্যে তিনি কিছু বাংলা ছবিতেও অভিনয় করেছেন। সেগুলি হল, কান্না (১৯৬২), নিধিরাম সর্দার (১৯৭৬) এবং পক্ষিরাজ(১৯৮২)।
তার অভিনীত উল্লেখনীয় শেষ মালয়ালম ছবি হল অশ্বরুদন (২০০৬)।
১৯৭৩ সালে তিনি মালয়ালম ছবি স্বপ্নমের জন্য শ্রেষ্ঠ অভিনেত্রী বিভাগে ফিল্মফেয়ার পুরস্কার পান।
ভাবনা ভাট

ভাবনা ভাট একজন ভারতীয় অভিনেত্রী। তিনি মুলতঃ হিন্দি এবং পাঞ্জাবি ছবিতে অভিনয় করতেন।
ভাট হিন্দি চলচ্চিত্র "দো জাসুস" -এর মাধ্যমে তার অভিনয়জীবন শুরু করেছিলেন। সেখানে তিনি তিনি রাজ কাপুর এবং রাজেন্দ্র কুমারের মতো বিখ্যাত অভিনেতাদের সাথে কাজ করেছিলেন। পরে তিনি ১৯৭৮ সালে "নয়া দৌর" ছবিতে রাজ কাপুরের ছেলের বিপরীতে অভিনয় করেন। তিনি সসি পুন্নু, জাট পাঞ্জাবি, রানো, জিজা সালি, চমক চাল্লো, এবং মৌজান দুবাই দিয়ান সহ অনেক পাঞ্জাবি ছবিতেও অভিনয় করেছেন। তার বেশিরভাগ পাঞ্জাবি ছবিতে তিনি অভিনেতা সতীশ কওলের ​​বিপরীতে অভিনয় করেছেন।
১৯৭৫ সালে দো জাসুস নামক হিন্দী সিনেমায় অভিনয় করে তিনি তার অভিনয় জীবন শুরু করেন। এই সিনেমায় তার অভিনীত চরিত্রের নাম ছিল পিঙ্কি বর্মা। সত্তরের দশক থেকে নব্বইয়ের দশক পর্যন্ত তিনি বিভিন্ন গুরুত্বপূর্ণ হিন্দী ছবিতে অভিনয় করেছেন। ১৯৭৭ সালে তিনি হিন্দী ছবি "ফির জনম লেংগে হম" ও পাঞ্জাবী সিনেমা "লাছি" -তে অভিনয় করেন। ১৯৭৮ সালের জনপ্রিয় হিন্দী সিনেমা "নয়া দৌড়" -এ তিনি মুখ্য চরিত্রে অভিনয় করেছিলেন। ১৯৭৯ সালে তিনি "জাট পাঞ্জাবী" নামক পাঞ্জাবী চলচ্চিত্রে অভিনয় করেছিলেন।
আশির দশকেও তিনি অনেক হিন্দী ও পাঞ্জাবী ছবিতে অভিনয় করেছিলেন। আশির দশকের প্রথমদিকে তার অভিনীত দুটি গুরুত্বপুর্ন সিনেমা হল "পতিতা" এবং "রাণো"। এদের মধ্যে রাণো হল একটি পাঞ্জাবী ছবি। এই সিনেমাদুটি যথাক্রমে ১৯৮০ এবং ১৯৮১ সালে মুক্তি পায়। তার অভিনীত অন্যান্য উল্লেখনীয় সিনেমা হল, নেক পারভীন (১৯৮২), ছাম্মাক ছাল্লো (১৯৮২), বগ্গা ডাকু (১৯৮৩), মৌজান দুবাই দিয়ান (১৯৮৫), জিজা সালি (১৯৮৫) এবং জয় মা করওয়া চৌথ (১৯৯৪)।
দ্য এলিফ্যান্ট হুইস্পারার্স

দ্য এলিফ্যান্ট হুইস্পারার্স ২০২২ সালের ভারতীয় তামিল ভাষার স্বল্পদৈর্ঘ্য প্রামাণ্যচিত্র। এটি কার্তিকি গনসালভেসের অভিষেক চলচ্চিত্রনির্মাণ। তথ্যচিত্রটি এক দম্পতি এবং তাদের যত্নের দায়িত্বে থাকা রঘু নামক একটি অনাথ শিশু হাতির আত্মিক বন্ধন সম্পর্ক নিয়ে নির্মিত। শিখ্যা এন্টারটেইনমেন্ট প্রযোজিত প্রামাণ্যচিত্রটি ২০২২ সালের ৯ নভেম্বর মার্কিন যুক্তরাষ্ট্রে অনুষ্ঠিত ডক এনওয়াইসি চলচ্চিত্র উৎসবে প্রথম প্রদর্শনী হয়েছিল। একইবছর ৮ ডিসেম্বর নেটফ্লিক্স-এ বিশ্বব্যাপী মুক্তি পায়। চলচ্চিত্রটি ৯৫তম একাডেমি পুরস্কারে শ্রেষ্ঠ স্বল্পদৈর্ঘ্য প্রামাণ্যচিত্র বিভাগে একাডেমি পুরস্কার লাভ করে। এটি এই বিভাগে একাডেমি পুরস্কার বিজয়ী প্রথম ভারতীয় চলচ্চিত্র।
"দ্য এলিফ্যান্ট হুইস্পারার্স" বোম্যান এবং বেলি নামে একটি আদিবাসী দম্পতির গল্প বলে। যাদের রঘু নামে একটি অনাথ শিশু হাতির দায়িত্ব দেওয়া হয়। আহত শিশু হাতিটি যেন বেঁচে থাকে এবং সুস্থ হিসেবে বেড়ে ওঠে তা নিশ্চিত করতে তারা অনেক কষ্ট করে। তাদের সাথে হাতির শক্তিশালী আত্মিক বন্ধন গড়ে ওঠে। তারা আম্মুকুট্টি নামের আরেকটি হাতি দত্তক নেয় এবং অবশেষে রঘুকে ছেড়ে দিতে হয়। ভারতের তামিলনাড়ু রাজ্যের মুদুমালাই জাতীয় উদ্যানে ধারণকৃত প্রামাণ্যচিত্রটি সেই স্থানের প্রাকৃতিক সৌন্দর্যকেও তুলে ধরে। এটি প্রকৃতির সাথে সামঞ্জস্য রেখে আদিবাসীদের জীবনকে অন্বেষণ করে। প্রামাণ্যচিত্রটি কেবল প্রাণী ও মানুষের মধ্যে বন্ধন এবং সহ-অবস্থানের একটি হৃদয়স্পর্শী গল্প নয়, ভারতীয় সংস্কৃতি এবং পরিবেশ সংরক্ষণের ঐতিহ্যও প্রদর্শন করে।
কার্তিকি গনসালভেস এই প্রামাণ্যচিত্রটি তৈরি করতে কাট্টুনায়কন উপজাতির মানব-হাতি মিশ্রিত পরিবারকে উপস্থাপন করে। কার্তিকি ও তার দল প্রামাণ্যচিত্র নির্মাণে পাঁচ বছর সময় নিয়েছেন। তিনি বলেছিলেন, "আমি রঘুর (বাচ্চা হাতির) সাথে দেখা করি, যখন সে ঠিক তিন মাস বয়সে ছিল। আমি তার সাথে প্রায় দেড় বছর কাটিয়েছি।" প্রামাণ্যচিত্রের চিত্রগ্রহণের সময় তার দল চিতাবাঘ, বাঘ এবং বানর সহ সংরক্ষণাগারের অন্যান্য প্রাণীদেরও চিত্র গ্রহণ করে।
পর্যালোচনা অনুমোদনকারী রটেন টম্যাটোস ওয়েবসাইটে ৫টি পর্যালোচনার উপর ভিত্তি করে ৭.৭/১০ গড় রেটিং সহ চলচ্চিত্রটির অনুমোদন রেটিং ১০০% রয়েছে।
রেডি স্টেডি কাট"-" এর রোমি নর্টন প্রামাণ্যচিত্রটিকে ৫-এর মধ্যে ৩.৫ তারকা দিয়েছেন এবং বলেছেন যে "এটি অবশ্যই দেখার যোগ্য, বিশেষ করে যদি আপনি হাতি পছন্দ করেন"। পৌলোমি দাস ফার্স্টপোস্টের পর্যালোচনা করে লিখেছেন, "আখ্যান, মোটামুটি সহজবোধ্য, গল্প বলার সাথে প্ররোচিত হতে পরিচালিত করে।" চিত্রগ্রহণের প্রশংসা করে লিখেছেন, "প্রামাণ্যচিত্রটি তার অত্যাশ্চর্য চিত্রগ্রহণ শৈলীর দ্বারা উন্নত হয়েছে।" "লেইজার বাইটের" মনজিৎ সিং প্রামাণ্যচিত্রটির পর্যালোচনায় এটির চিত্রনাট্যর প্রশংসা করেন, "সম্পূর্ণ তথ্যচিত্রটি একটি অভিজ্ঞতার মতো দেখায়, যা শুধু দেখার চেয়ে অনুভব করা বেশি দরকার।" তিনি আরো মতামত দেন যে "প্রামাণ্যচিত্রটি আপনাকে কাঁদতেও সক্ষম এবং এটি বছরের সেরা উপস্থাপনা।"
দ্য হিন্দু মিডিয়া আউটলেটের সাথে একটি সাক্ষাৎকারে আদিবাসী দম্পতি বোম্যান ও বেলি বলেছিলেন যে, ৪১ মিনিটের তথ্যচিত্রের ধারণের সময় তাদের 'শোষণ' করা হয়েছিল এবং চলচ্চিত্র নির্মাতারা তাদের পারিশ্রমিক দেননি বা দেওয়া প্রতিশ্রুতি পূরণ করেননি। পরিচালক নির্মাণের সময় বন্ধুত্বপূর্ণ ছিলেন কিন্তু খ্যাতি অর্জনের পরে দূরে সরে গেছেন। তবে চলচ্চিত্র নির্মাতা এই সব দাবি অস্বীকার করেছেন।
কার্তিকি'র বিরুদ্ধে আইনী নোটিশ পাঠানো হয়। ইন্ডিয়া টুডের করা একটি ভিডিও প্রতিবেদন অনুযায়ী বোম্যান পরে তার অভিযোগ থেকে সরে আসেন। তিনি বলেন যে আইনি নোটিশ কে পাঠিয়েছে তা তিনি জানেন না, আইনজীবিকেও চেনেন না এবং তার কাছে কোনও প্রমাণও নেই।
রায়ান ফ্রেজার

রায়ান ফ্রেজার (; জন্ম: ২৪ ফেব্রুয়ারি ১৯৯৪) হলেন একজন স্কটল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেড এবং স্কটল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।
২০১২ সালে, ফ্রেজার স্কটল্যান্ড অনূর্ধ্ব-১৯ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। প্রায় তিন বছর যাবত স্কটল্যান্ডের বয়সভিত্তিক দলের হয়ে খেলার পর, তিনি ২০১৭ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ২৬ ম্যাচে ৪টি গোল করেছেন।
রায়ান ফ্রেজার ১৯৯৪ সালের ২৪শে ফেব্রুয়ারি তারিখে স্কটল্যান্ডের আবেরডিনে জন্মগ্রহণ করেছেন এবং সেখানেই তার শৈশব অতিবাহিত করেছেন।
ফ্রেজার স্কটল্যান্ড অনূর্ধ্ব-১৯ এবং স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। স্কটল্যান্ডের বয়সভিত্তিক দলের হয়ে তিনি প্রায় ৩ বছরে ১৬ ম্যাচে অংশগ্রহণ করে ৪টি গোল করেছেন।
জ্যাকব মারফি

জ্যাকব কাই মারফি (; জন্ম: ২৪ ফেব্রুয়ারি ১৯৯৫; জ্যাকব মারফি নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।
২০১২ সালে, মারফি ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।
জ্যাকব কাই মারফি ১৯৯৫ সালের ২৪শে ফেব্রুয়ারি তারিখে ইংল্যান্ডের ওয়েম্বলিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
মারফি ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০, ইংল্যান্ড অনূর্ধ্ব-২১ এবং ইংল্যান্ড অনূর্ধ্ব-২৩ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ৪ বছরে ১১ ম্যাচে অংশগ্রহণ করে ১টি গোল করেছেন।
কলাইবানি শ্রীনিবাসন

কলাইবানি শ্রীনিবাসন (জন্ম ২৫শে নভেম্বর ১৯৯৯) হলেন একজন মহিলা ভারতীয় বক্সার। তিনি বর্তমানে ৪৮ কেজি ওজন (লাইট ফ্লাইওয়েট) বিভাগে প্রতিদ্বন্দ্বিতা করেন। তিনি ২০১৯ সালে বিজয়নগরে ভারতীয় সিনিয়র জাতীয় বক্সিং চ্যাম্পিয়নশিপে রৌপ্য পদক জিতেছিলেন। ২০১৯ সালে ভারতীয় জাতীয় বক্সিং চ্যাম্পিয়নশিপে তিনি 'সবচেয়ে প্রতিশ্রুতিশীল বক্সার' নির্বাচিত হন। তিনি পরে ২০১৯ সালে নেপালের কাঠমান্ডুতে দক্ষিণ এশিয়ান গেমসে স্বর্ণপদক জিতেছিলেন।
শ্রীনিবাসন ১৯৯৯ সালের ২৫শে নভেম্বর তামিলনাড়ুর চেন্নাইয়ের ওয়াশারমেনপেটে জন্মগ্রহণ করেন। তাঁর বাবা, এম. শ্রীনিবাসন ছিলেন একজন অপেশাদার বক্সার এবং তাঁর ভাই রঞ্জিতও একজন জাতীয় পর্যায়ের বক্সার ছিলেন। ছোটবেলায় তিনি দেখেছিলেন তাঁর বাবা তাঁর ভাইকে প্রশিক্ষণ দিচ্ছেন। এরপরেই তাঁর বক্সিংয়ে আগ্রহ তৈরি হয়েছিল। তাঁর পরিবার আর্থিকভাবে স্বচ্ছল ছিল না এবং তাঁর বাবা পরিবারের আয় বৃদ্ধি ও কলাইবানির প্রশিক্ষণের জন্য কৃষিকাজ শুরু করেন। কলাইবানি চতুর্থ শ্রেণিতে পড়ার সময় বক্সিং শুরু করেছিলেন। বর্তমানে তিনি ডিন্ডিগুলের জিটিএন আর্টস কলেজে শারীরিক শিক্ষায় বিএসসি করছেন।
তিনি ২০১২ সালে সাব-জুনিয়র মহিলা জাতীয় বক্সিং চ্যাম্পিয়নশিপে ব্রোঞ্জ পদক জিতেছিলেন। তিনি ২০১৯ সালে সিনিয়র মহিলা জাতীয় বক্সিং চ্যাম্পিয়নশিপে রৌপ্য পদক জিতেছিলেন। তিনি সেই বছরেই কাঠমান্ডুতে দক্ষিণ এশিয়ান গেমসে স্বর্ণপদক জিতেছিলেন। কলাইবানি বর্তমানে ৪৮ কেজি বিভাগে প্রতিদ্বন্দ্বিতা করেন। অলিম্পিক গেমসে এই ওজন বিভাগে কোন প্রতিদ্বন্দিতা হয় না।
কলাইবানি শ্রীনিবাসন এক সাক্ষাৎকারে বলেছেন “আমি আমার খেলোয়াড় জীবন শেষ করার পরে, পরবর্তী তরঙ্গের মহিলা বক্সারদের কোচ হতে চাই। আমার বক্সিং যাত্রায় আমি দারুণ সমর্থন পেয়েছি এবং তা ফেরত দিতে চাই,”।
মিগেল আলমিরোন

মিগেল আনহেল আলমিরোন রেহালা (; জন্ম: ১০ ফেব্রুয়ারি ১৯৯৪; মিগেল আলমিরোন নামে সুপরিচিত) হলেন একজন প্যারাগুয়ীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেড এবং প্যারাগুয়ে জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।
২০১০ সালে, আলমিরোন প্যারাগুয়ে অনূর্ধ্ব-১৭ দলের হয়ে প্যারাগুয়ের বয়সভিত্তিক পর্যায়ে অভিষেক করেছিলেন। প্রায় তিন বছর যাবত প্যারাগুয়ের বয়সভিত্তিক দলের হয়ে খেলার পর, তিনি ২০১৫ সালে প্যারাগুয়ের হয়ে আন্তর্জাতিক পর্যায়ে অভিষেক করেছেন; প্যারাগুয়ের জার্সি গায়ে তিনি এপর্যন্ত ৪৮ ম্যাচে ৬টি গোল করেছেন।
মিগেল আনহেল আলমিরোন রেহালা ১৯৯৪ সালের ১০ই ফেব্রুয়ারি তারিখে প্যারাগুয়ের আসুন্সিওনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আলমিরোন প্যারাগুয়ে অনূর্ধ্ব-১৭ এবং প্যারাগুয়ে অনূর্ধ্ব-২০ দলের হয়ে খেলার মাধ্যমে প্যারাগুয়ের প্রতিনিধিত্ব করেছেন। প্যারাগুয়ের বয়সভিত্তিক দলের হয়ে তিনি প্রায় ৩ বছরে ২৬ ম্যাচে অংশগ্রহণ করে ৯টি গোল করেছেন।
ম্যাটি লংস্টাফ

ম্যাথু বেন লংস্টাফ (; জন্ম: ২১ মার্চ ২০০০; ম্যাটি লংস্টাফ নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
২০১৯ সালে, লংস্টাফ ইংল্যান্ড অনূর্ধ্ব-২০ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।
ম্যাথু বেন লংস্টাফ ২০০০ সালের ২১শে মার্চ তারিখে ইংল্যান্ডের রদারামে জন্মগ্রহণ করেছেন এবং সেখানেই তার শৈশব অতিবাহিত করেছেন।
লংস্টাফ ইংল্যান্ড অনূর্ধ্ব-২০ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ১ বছরে ২ ম্যাচে অংশগ্রহণ করেছেন।
মার্ক জোসেফ গিলেস্পি

মার্ক জোসেফ গিলেস্পি (; জন্ম: ২৭ মার্চ ১৯৯২; মার্ক গিলেস্পি নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে গোলরক্ষক হিসেবে খেলেন।
মার্ক জোসেফ গিলেস্পি ১৯৯২ সালের ২৭শে মার্চ তারিখে ইংল্যান্ডের নিউক্যাসেল আপন টাইনে জন্মগ্রহণ করেছেন এবং সেখানেই তার শৈশব অতিবাহিত করেছেন।
হ্যারিসন অ্যাশবি

হ্যারিসন চার্লস অ্যাশবি (; জন্ম: ১৪ নভেম্বর ২০০১; হ্যারিসন অ্যাশবি নামে সুপরিচিত) হলেন একজন ইংরেজ–স্কটল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।
২০১৮ সালে, অ্যাশবি স্কটল্যান্ড অনূর্ধ্ব-১৭ দলের হয়ে স্কটল্যান্ড বয়সভিত্তিক পর্যায়ে অভিষেক করেছিলেন।
হ্যারিসন চার্লস অ্যাশবি ২০০১ সালের ১৪ই নভেম্বর তারিখে ইংল্যান্ডের মিল্টন কিন্সে জন্মগ্রহণ করেছেন এবং সেখানেই তার শৈশব অতিবাহিত করেছেন।
অ্যাশবি স্কটল্যান্ডঅনূর্ধ্ব-১৭, স্কটল্যান্ডঅনূর্ধ্ব-১৯ এবং স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। স্কটল্যান্ডের বয়সভিত্তিক দলের হয়ে তিনি প্রায় ৪ বছরে ৯ ম্যাচে অংশগ্রহণ করে ১টি গোল করেছেন।
এলিয়ট অ্যান্ডারসন

এলিয়ট অ্যান্ডারসন (; জন্ম: ৬ নভেম্বর ২০০২) হলেন একজন ইংরেজ–স্কটল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।
২০১৮ সালে, এলিয়ট স্কটল্যান্ড অনূর্ধ্ব-১৬ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন।
এলিয়ট অ্যান্ডারসন ২০০২ সালের ৬ই নভেম্বর তারিখে ইংল্যান্ডের ওয়াইটলি বেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
এলিয়ট স্কটল্যান্ড অনূর্ধ্ব-১৫, স্কটল্যান্ড অনূর্ধ্ব-১৬, স্কটল্যান্ড অনূর্ধ্ব-১৭, স্কটল্যান্ড অনূর্ধ্ব-১৮, স্কটল্যান্ড অনূর্ধ্ব-১৯, স্কটল্যান্ড অনূর্ধ্ব-২০ এবং স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। স্কটল্যান্ডের বয়সভিত্তিক দলের হয়ে তিনি প্রায় ৫ বছরে ৭ ম্যাচে অংশগ্রহণ করেছেন।
আঁচল ঠাকুর

আঁচল ঠাকুর (জন্ম ২৮শে আগস্ট ১৯৯৬) হলেন একজন ভারতীয় মহিলা আলপাইন স্কি খেলোয়াড়। তিনি ২০১২ সালের শীতকালীন যুব অলিম্পিকে ভারতের প্রতিনিধিত্ব করেছিলেন। এই প্রতিযোগিতা ইনসব্রুকে অনুষ্ঠিত হয়েছিল। ২০১২ সালের যুব শীতকালীন অলিম্পিকে তিনি আলপাইন স্কিইং - গার্লস স্ল্যালম এবং গার্লস জায়ান্ট স্ল্যালম ইভেন্টে অংশ নিয়েছিলেন। তিনি ২০১৮ সালে, প্রথম ভারতীয় স্কিয়ার হিসেবে একটি আন্তর্জাতিক স্কিইং ইভেন্টে পদক জিতেছিলেন।
তিনি ভারতীয় আন্তর্জাতিক স্কিয়ার হিমাংশু ঠাকুরের বোন, হিমাংশু ২০১৪ সালের শীতকালীন অলিম্পিকে ভারতের প্রতিনিধিত্ব করেছিলেন।
২০১৭ সালের ফেব্রুয়ারিতে ঠাকুরকে ভারতের ২০১৭ এশিয়ান শীতকালীন গেমসের জন্য দলে নির্বাচিত করা হয়েছিল।
২০১৮ সালে, আঁচল আন্তর্জাতিক স্কিইং ইভেন্টে একটি পদক জয় করে প্রথম ভারতীয় স্কিয়ার হিসেবে ইতিহাস তৈরি করেছিলেন। তিনি ২০১৮ সালের আলপাইন ইজডার ৩২০০ কাপ প্রতিযোগিতায় ব্রোঞ্জ পদক জিতেছিলেন, সেটি তুরস্কে অনুষ্ঠিত হয়েছিল এবং এটির আয়োজন করেছিল আন্তর্জাতিক স্কি ফেডারেশন (ফেডারেশন ইন্টারন্যাশনাল ডি স্কি)।
মন্টিনিগ্রোর কোলাসিনে অনুষ্ঠিত এফআইএস আলপাইন স্কি প্রতিযোগিতায় আঁচল আন্তর্জাতিক স্কিইং ইভেন্টে তাঁর দ্বিতীয় পদক জিতেছিলেন। তিনি জ্যামাইকান জাতীয় চ্যাম্পিয়নশিপের ব্যানারে মন্টিনিগ্রোতে অনুষ্ঠিত ২০২১ ইভেন্টে ব্রোঞ্জ পদক জিতেছিলেন।
২০২২ সালে দুবাইয়ে অনুষ্ঠিত সংযুক্ত আরব আমিরাত আলপাইন স্ল্যালম চ্যাম্পিয়নশিপে আঁচল চারটি রৌপ্য পদক জিতেছিলেন এবং এর ফলে ২০২৩ সালের বিশ্ব স্কি চ্যাম্পিয়নশিপের জন্য যোগ্যতা অর্জন করেছেন। তিনি আন্তর্জাতিক স্কিইংয়ে রৌপ্য পদক জিতে প্রথম ভারতীয় স্কিয়ারও হয়েছিলেন।
সমস্ত ফলাফল ইন্টারন্যাশনাল স্কি ফেডারেশন (এফআইএস) থেকে প্রাপ্ত।
শুচি ঠাকুর

শুচি ঠাকুর একজন পেশাদার মোটর র‌্যালি চালক।
শুচি ঠাকুর কাম্ব্রিয়া ইনস্টিটিউট অফ আর্টস, সেন্ট স্টিফেনস কলেজ দিল্লি এবং ওয়েলহাম গার্লস হাই স্কুল দেরাদুনে শিক্ষা লাভ করেছেন।
শুচি ঠাকুর ২০০৫ সাল থেকে ভারতে ক্রস-কান্ট্রি অতি দুর্গম মোটরস্পোর্টে প্রতিদ্বন্দ্বিতা করছেন। ক্রস-কান্ট্রি র‌্যালির মধ্যে কয়েকটির নাম হল রেইড ডি হিমালয়, মারুতি সুজুকি ডেজার্ট স্টর্ম এবং এসজেওবিএ উপ-হিমালয় র‍্যালি। তিনি দেশে সংগঠিত অটোক্রস ইভেন্টগুলিতেও গাড়ি দৌড়ে যোগ দেন। শুচি ক্রস-কান্ট্রি সমাবেশে একটি মারুতি জিপসি চালান। জিপসি ছাড়াও, তিনি অটোক্রস ইভেন্টগুলিতে একটি মারুতি সুজুকি জেনও চালাচ্ছেন। ২০১৮ সালের রেইড ডি হিমালয়-তে প্রতিযোগীরা কার্গিল, জান্সকার এবং লাদাখ বিভাগে পাহাড়ি রাস্তা, হেয়ারপিন বাঁক এবং বিপজ্জনক ড্রপ-অফের মুখোমুখি হয়, প্রতি বছর প্রায় ৩,০০০ কিলোমিটার যাত্রা করা হয়।
তাঁর প্রশংসনীয় বিজয়মঞ্চ সমাপ্তির মধ্যে রয়েছে ২০১৩ সালে রেইড ডি হিমালয়-তে টি২ বিভাগে দ্বিতীয় স্থান, ২০১৫ সালে রেইড ডি হিমালয়-তে টি২ বিভাগে প্রথম স্থান এবং ২০১৭ সালে টি১ বিভাগে দ্বিতীয় স্থান অর্জন করা। ২০১৬ - ১৭ সালে, মারুতি সুজুকি ন্যাশনাল অটোক্রস চ্যাম্পিয়নশিপে তিনি নর্থ জোন ৪-চাকা চালনা বিভাগে (একটি মারুতি সুজুকি জিপসি চালিয়ে) ১ম স্থানে সমাপ্ত করেন, এবং নর্থ জোন ১৪০০ সিসি বিভাগে ৩য় স্থান (মারুতি সুজুকি জেন চালিয়ে) প্রাপ্ত হন।
২০২২ সালের আগস্টে, তিনি হিমালয়ের র‌্যালির টি২ বিভাগে ১ম স্থানে শেষ করেছিলেন।
তিনি নতুন দিল্লিতে উইডেন অ্যাণ্ড কেনেডি ইন্ডিয়া প্রাইভেট লিমিটেডের (আমেরিকান স্বাধীন বৈশ্বিক বিজ্ঞাপন সংস্থা) সাথে কাজ করেছেন। এখন তিনি উত্তরাখণ্ডের দেরাদুনে থাকেন এবং কর্পোরেট বিষয়ক মন্ত্রণালয় বা মিনিস্ট্রি অফ কর্পোরেট অ্যাফেয়ার্স (এমসিএ) এর সাথে নিবন্ধিত রয়েছেন।
সন্ত সোয়রাবাই

সন্ত সোয়রাবাই চোদ্দ শতকের ভারতের মহারাষ্ট্র রাজ্যের একজন সুপরিচিত সাধিকা ছিলেন।জাতিগতভাবে তিনি ছিলেন মহার বর্ণের অন্তর্ভুক্ত। তার স্বামী ছিলেন তৎকালীন মহারাষ্ট্রের সুবিখ্যাত সন্ত চোখামেলা। তিনি তার স্বামী চোখামেলার শিষ্য হিসাবেও পরিচিত ছিলেন।
প্রচলিত লোককথা অনুযায়ী তিনি অস্যংখ শ্লোক রচনা করেছিলেন। কিন্ত দুর্ভাগ্যবশত তার রচিত অগনিত শ্লোকের মধ্যে অধুনা কেবল ৬২ টি শ্লোক জানা গেছে। তার রচনায় তিনি নিজেকে চোখামেলার মাহারি হিসাবে পরিচয় দিয়েছেন। তিনি তার রচনায় বরাবরই সমাজের দলিত বর্গকে ভুলে যাওয়ার জন্য ও তাদের জীবন খারাপ করে দেওয়ার জন্য ঈশ্বরকে অভিযুক্ত করেছেন। তার সবচেয়ে মৌলিক শ্লোকগুলিতে বর্ণিত আছে যে তিনি দেবতাকে সরল ও সহজ নৈবিদ্য প্রদান করতেন। তার কবিতাগুলি ঈশ্বরের প্রতি তার ভক্তির বর্ণনা করে এবং সাথে সাথে অস্পৃশ্যতার মতো সমাজের অন্যায়কারী নিয়মের প্রতি তার প্রতিবাদী মনোভাবনাকেও তুলে ধরে।
সোয়রাবাই বিশ্বাস করতেন যে "শরীর শুধুমাত্র অপবিত্র বা দূষিত হতে পারে, কিন্তু আত্মা সর্বদা শুচি। শরীর তো অশুচি জন্মায় তাই কেউ কিভাবে শরীরকে শুদ্ধ বলে দাবি করতে পারে? শরীরে অনেক দূষণ আছে। 
কিন্তু দেহের দূষণ শরীরেই থেকে যায়। আত্মাকে এই মলিনতা স্পর্শ করতে পারেনা।"
সন্ত সোয়ারাবাই প্রত্যেক বছর নিয়মিতভাবে তার স্বামী চোখামেলার সাথে পণ্ঢরপুরে পণ্ঢারী ভগবানের দর্শনহেতু যাত্রা করতেন। তারা সর্বদাই গোঁড়া ব্রাহ্মণদের দ্বারা নিগৃহীত হতেন। কিন্তু কোনোপ্রকার নিগ্রহ তাদের ভগবানের প্রতি ভক্তি ও অটুট বিশ্বাসকে বিচলিত করতে পারেনি।
ধিং কলেজ

ধিং কলেজ, আসামের ধিং- এ অবস্থিত একটি সাধারণ ডিগ্রি কলেজ। কলেজটি ১৯৬৫ সালে প্রতিষ্ঠিত হয়। এই কলেজটি গৌহাটি বিশ্ববিদ্যালয়ের অধিভুক্ত।
বীণা অ্যান্টনি

বীনা অ্যান্টনি হলেন একজন ভারতীয় অভিনেত্রী যিনি মুলত মালয়ালম চলচ্চিত্র এবং টেলিভিশনে অভিনয় করেন। তিনি তার কর্মজীবনে প্রধানত সহায়ক ভূমিকায় অভিনয় করেছেন। পরবর্তীকালে তিনি টেলিভিশন সিরিয়ালেও অভিনয় করেছেন। তার উল্লেখনীয় কাজের মধ্যে রয়েছে ওমানাথিঙ্কলপক্ষী, মায়াসীথা, এন্তে মনসাপুত্রী, অটোগ্রাফ এবং তপস্যা।
বীনা অ্যান্টনি কেরালের এর্নাকুলামে জন্মগ্রহণ করেছিলেন। তিনি ছিলেন তার পিতা এবং মাতা অ্যান্টনি এবং লিলির দ্বিতীয় এবং কনিষ্ঠ কন্যা। তিনি তার প্যারিশ চার্চ, আওয়ার লেডি অফ ইম্যাকুলেট কনসেপশন চার্চে (মঞ্জুম্মেল পল্লী) বেশ সক্রিয় ছিলেন।
বীনা অ্যান্টনি ১৯৮৬ সালে মালয়ালম সিনেমা "ওন্নু মুথাল পূজাম ভারে" -তে শিশুশিল্পী হিসাবে অভিনয় করেছিলেন। তিনি ১৯৯১ সালে কানালকট্টু চলচ্চিত্রের মাধ্যমে আনুষ্ঠানিকভাবে তিনি তার অভিনয় জীবন শুরু করেন।
বীনা অ্যান্টনি ১৯৯০ এর দশকের মাঝামাঝি পর্যন্ত বেশ কয়েকটি জনপ্রিয় দূরদর্শন ধারাবাহিকে অভিনয় করেছিলেন। 
জনপ্রিয় ধারাবাহিক "ওরু কুদায়ুম কুঞ্জু পেঙ্গালুম" -এ তার অভিনয় তাকে আরও খ্যাতি এনে দেয়। তার অভিনীত তৎকালীন কিছু জনপ্রিয় মালয়ালম টিভি ধারাবাহিক হল, এন্টে মানসাপুত্রি (এশিয়ানেট), আম্মাক্কিলি (এশিয়ানেট), ইন্দ্রনীলম (অমৃতা টিভি), অটোগ্রাফ (এশিয়ানেট), আলিপ্পাজহম, নিরাক্কুতু, চারুলথা (সূর্য টিভি), ওম্মানাথিংগালপক্ষী, শ্রী আয়াপ্পানুম ইনাভারুম, কুঞ্জলিমরিক্কিয়ার, এন্টে আলফোনসাম্মা, মায়াসীথা, প্রজাপতি, অর্ধচন্দ্রান্তে রাত্রি, অভিনেত্রী, অমলা, সরয়ু (সূর্য টিভি), প্রাণায়ম এবং কস্তুরিমন (এশিয়ানেট)।
১৯৯১ থেকে সাল থেকে তিনি অগনিত মালয়ালম চলচ্চিত্রে অভিনয় করেছেন। ১৯৯১ সালে তার মালয়ালম সিনেমা জগতে আত্মপ্রকাশকালে তিনি গডফাদার, কিলুকামপেট্টি,কুডিকাজচা, নেটিপট্টম, কনলক্কাত্তু ইত্যাদি জনপ্রিয় সিনেমায় অভিনয় করেছেন। তার অভিনীত কয়েকটি উল্লেখযোগ্য ছবি হল, অধরম(১৯৯২), মহানগরম(১৯৯২), আগ্নেয়ম(১৯৯৩), বরম(১৯৯৩), ভাগ্যবান(১৯৯৪), অগ্নিদেবন(১৯৯৫), উদ্যানপালকন(১৯৯৬), নক্ষত্রথরত্তু(১৯৯৮), কার্যস্থান(২০১০), ভাবল মুথাল ভেলি ভারে(২০১৫) ইত্যাদি।
ড্যান বার্ন

ড্যানিয়েল জনসন বার্ন (; জন্ম: ৯ মে ১৯৯২; ড্যান বার্ন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
ড্যানিয়েল জনসন বার্ন ১৯৯২ সালের ৯ই মে তারিখে ইংল্যান্ডের ব্লিথে জন্মগ্রহণ করেছেন এবং সেখানেই তার শৈশব অতিবাহিত করেছেন।
শন লংস্টাফ

শন ডেভিড লংস্টাফ (; জন্ম: ৩০ অক্টোবর ১৯৯৭; শন লংস্টাফ নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।
শন ডেভিড লংস্টাফ ১৯৯৭ সালের ৩০শে অক্টোবর তারিখে ইংল্যান্ডের নর্থ শিল্ডসে জন্মগ্রহণ করেছেন এবং সেখানেই তার শৈশব অতিবাহিত করেছেন।